বৈঠকে অংশ নেওয়া কৃষক শ্রমিক জনতা লীগের সাধারণ সম্পাদক হাবিবুর রহমান তালুকদার বাংলাদেশের খবরকে বলেন, দুই নেতাই জীবনের শেষ প্রান্তে। তারা মুক্তিযুদ্ধ করে একটি স্বাধীন দেশ এবং সংবিধান উপহার দিয়েছেন। এখন দেশের ক্রান্তিকাল চলছে। মুক্তিযুদ্ধের চেতনাকেই ধারণ করে সবার সম্মিলিত উদ্যোগে ভোটের মাধ্যমে একটি জনবান্ধব সরকার গঠনের চেষ্টা করছেন। এসব নিয়েই আলোচনা হয়েছে। তিনি জানান, যুক্তফ্রন্ট সরকার গঠন করলে ড. কামাল হোসেনকে প্রধানমন্ত্রীর আসনে দেখতে চান কাদের সিদ্দিকী। এ নিয়েও আলোচনা হয়েছে। ড. কামাল ধন্যবাদ জানিয়ে বলেছেন, এটা তার প্রত্যাশা নয়। তবে মানুষের আকাঙ্খার প্রতিফলন ঘটাতে কাজ করবেন তিনি।